Järgnev saade on valminud tänu J.Meyeri teenistuspartnerite toele
Olgu küsimus võlgadest vabanemises,
suhte kallal töötamises või tagasi kooli minemises -
meil kõigil on vaid üks elu selleks.
Mida sa enda omaga teed?
On aeg hakata elama eesmärgistatud elu.
Minu raamat "Haara päevast" õpetab, kuidas seda teha.
Tellitav Joyce'i kodulehe kaudu.
Ükskõik, mil moel me anname -
olgu see läbi komplimendi tegemise, ohvrianni
või aja pühendamise kellelegi,
kui me anname,
oleme me rohkem Jumala moodi kui ükskõik, mida muud tehes.
Miks? Sest Jumal on andja.
IGAPÄEVAELU RÕÕMUD
Filiplastele 4:5
See kirjakoht on viimasel ajal väga palju mu tähelepanu püüdnud
ja ma tunnen, et tahan jagada sellest paljudel oma konverentsidel.
"Las kõik inimesed teada ja näha su isetust, tähelepanelikkust
ja pikka meelt ning kannatlikkust.
Issand on ligi ja tuleb pea."
Paulus ja teised apostlid rääkisid sellest tihti,
et Jeesus tuleb peagi tagasi.
Kuid see salm meeldib mulle eriti, sest ta annab siin mõista:
"Kandkem hoolt selle eest,
et oleksime innukad ja elaksime õigesti."
Üks asi, milles peame olema eriti kindlad,
on see, et me poleks isekad.
Siin pole muidugi täna ühtegi isekat inimest.
See on kellegi jaoks, kes täna ei tulnud,
kuid räägin sellest ikkagi.
Las kõik inimesed näha ja teada sinu isetusest.
Ole tähelepanelik ja kannatlik.
Miks?
Sest Issanda tulek on ligi ja Ta tuleb pea.
Mul on selles osas oma arvamus
ja see tõusis esile ühe mu õpetuse kaudu,
ja see on see, et me peame rääkima rohkem
Jeesuse teisest tulemisest.
Ma tõesti usun, et Issand tuleb varsti.
Võid nüüd öelda: "Jüngrid uskusid ka ja vaata palju aega sellest juba on!"
Nõus.
Kuid kui juba nemad arvasid, et see toimub varsti,
siis kui palju enam pean ma sellest rääkima,
sest minu "varsti" jõuab kiiremini kätte kui nende "varsti" seda oli.
Usun, et meil on vastutus tuletada inimestele meelde,
et ei lähe enam kaua, kuniks seisame Issanda palge ees.
Roomlastele 12:14 on öeldud, et iga mees ja naine,
eranditult iga inimene saab seisma Issanda palge ees,
andes aru oma elu kohta.
Ma ei tea, kuidas on sinuga,
kuid ma ei ole oma loomult väga helde.
Ma ei leia heldust Galaatlaste kirjas lihalike tegude nimekirjast.
Üks minu lihalikke tegusid on see, et ma pole helde.
Muide, tänu Jumalale, et Ta on mind väga palju muutnud,
kuid isekus on nii me loomuses sees,
et kui me ei ole valvel selle osas...
Piibel ütleb, et peame kaitsma end.
Me peame kaitsma end ka selliste asjade eest,
mis tähendab aegajalist inventuuri tegemist oma elus
ja võib-olla küsimist:
"Mida head ma olen kellelegi teinud selle viimase nädala jooksul?"
Ma lähen siia poole, sest te seal ei kuula mind üldse.
Ma vajan siin pisut julgustust!
Lihtsalt küsi seda endalt korra nädalas.
Pane see kohe kalendrisse kirja,
et pidada endaga korra nädalas maha 5minutiline koosolek.
Oled sa kunagi mõelnud sellele?
Ma pean endaga pidevalt koosolekuid.
Me peame seda tegema.
Ja siis küsi: "Mida ma olen viimase 7 päeva jooksul
kellegi heaks teinud?"
No olgu peale.
Jesaja 32:8 (laiendatud tõlkes)
"Aga õilis, avatud südamega ja lahke inimene
kavatseb õilsaid asju,
seistes selle eest, mis õilis, helde ja rikkalik."
See on nii võimas salm, et tahan seda veelkorra lugeda.
"Aga õilis..."
Me vist isegi ei tea, mida see sõna tähendab,
sest tänapäeval ei kuule seda enam eriti palju.
Kuid see tähendab omada väga kõrgeid moraalistandardeid
ja ideaale.
Tegu on inimesega, kes tegutseb selle nimel, mis õige
ja kes on väga vooruslik.
"Aga õilis, avatud südamega ja helde inimene
kavatseb õilsaid asju,
seistes selle eest, mis õilis, helde ja rikkalik."
Ta on suure südamega inimene.
Ära ole vaid mingi väike hing,
kes on vissis, kirtsus-kortsus
ja kelle elus pole ruumi kellelegi teisele kui vaid iseendale.
Ära nüüd kohku!
Võid siit lahkudes minna julgesti kohvi või burgerit ostma.
Või osta snäkke.
Küll Jumal aitab sul taastuda, kui sinuga tänaseks lõpetanud olen.
Kuid see on Jumala Sõna tänaseks päevaks.
Me peaks mõtlema, kui ilus on selline inimene.
Ma niiväga sooviks,
et me maal kasutataks rohkem sõna "ilus".
Austraaliasse minnes kuuled, kuidas kõik on lihtsalt ilus.
Tellides seal hea toidu, on see ilus.
Kuuldes seal mõnusat laulu, on see ilus.
Kui keegi seal midagi head teeb, on see ilus.
Mulle meeldib viibida Darlene Zschech'i seltskonnas,
sest ta ütleb iga asja peale: "Oo, see on nii ilus!", "Lihtsalt ilus!"
Ja tead, mis? Ilu on külgetõmbav.
Meid tõmbab ilu poole.
Kui mõtlen asjade peale, mida oma elus kõige enam naudin,
siis üks neist asjadest on lihtsalt ilusad asjad.
Ilusad vaated, ilusad puud, ilus mööbel, mis iganes.
Mulle lihtsalt meeldib ilu.
Ja tead, miks me sellised oleme? Sest ka Jumalale meeldib ilu.
Nii usun ka, et Ta ootab, et meiegi ütleks pisut sagedamini:
"Ilus!"
Aamen?
Usun, et kui vaatad oma elu peale ja näed,
et pole viimase paari nädala jooksul kellegi heaks midagi teinud,
siis seda muutes ja kedagi õnnistama hakates
ütleb Jumal selle peale: "Ilus!"
See on ilus!
Ükskõik, mil moel me anname -
olgu see läbi komplimendi tegemise, ohvrianni
või aja pühendamise kellelegi,
kui me anname,
oleme me rohkem Jumala moodi kui ükskõik, mida muud tehes.
Miks? Sest Jumal on andja.
"Sest nõnda on Jumal maailma armastanud, et Ta andis..."
Ta ei andnud lihtsalt midagi, aga Ta andis oma parima.
Ta andis meile oma parima.
On lausa hämmastav, mida Jumal meile andis!
Suudame me üldse eales mõista,
mida Ta on meile andnud ja mida meie heaks teinud?
Veel siis, kui sa olid alles patune ega tundnud Teda
ja ei tahtnudki tunda.
Sa olid rahul oma patuse eluga.
Kuid Tema saatis oma ainusündinud Poja
surema meie eest.
Wau!
Kes küll midagi sellist teeb?
Kui on tegu mõne laheda inimesega,
siis võib-olla sa teed midagi väikest ta heaks,
kuid kes teeks midagi head suurima kaabaka heaks, keda tead?
Me ju ei tee seda!
Küll aga võib Jumal õpetada meid seda tegema.
Seetõttu Ta ütlebki neid tõeliselt raskeid asju nagu:
"Armasta oma vaenlasi!"
"Õnnista neid, kes sind taga kiusavad."
Laiendatud tõlge ütleb viimase kohta:
"Õnnista neid, kes sind kuritarvitavad ja sind ära kasutavad."
"Palu oma vaenlaste eest ja õnnista neid!"
Kui aus olla, siis...
Seda kõike tehes sa ei tee seda isegi neile,
sest enamus juhtudest on neil sellest ükskõik.
Kuid sa teed sellega midagi iseendale.
Sa lisad oma ellu ilu.
Sa ei pea enam olema see väike, hapu, kirtsus-kortsus inimene,
kes istub oma haleda mätta otsas ja vihkab kõiki.
"Aga sa ei tea..."
Kõik Jumala tõotused on kättesaadavad kõigile,
kes on vaid valmis neid vastu võtma.
Apostlite teod 2:46
Vaadates tagasi algkogudusele, mõtleme: "Oh oleks meil seda väge,
mis neil tookord oli!"
Või sa loed Apostlite tegude raamatut ja mõtled: "Mis juhtus?
Kuhu kogu see vägi kadus?"
"Nad viibisid päevast päeva ühel meelel pühakojas,
murdsid leiba kodudes ja võtsid rooga juubeldades ning siira südamega."
Siin on näha see, miks neil oli see vägi.
See oli suur osa sellest, miks neil oli see vägi.
Nad olid lihtsad, tänulikud, said omavahel läbi
ja olid helded üksteise suhtes.
Piiblis on öeldud, et peame olema teadlikud.
St istuda maha ja mõelda läbi, mida sa saaksid kellegi heaks teha.
Kas see poleks alles üks õilis idee?
Saad mõelda nende asjade üle, kui iseendaga koosolekut pead.
Igaüks teist teab kedagi, kelle heaks võiks täna midagi teha.
Sul on kindlasti vähemalt 1-2 sellist inimest.
Igaüks teab kedagi, kelle heaks juba täna midagi teha.
Igal ühel teist on majatäis asju, mida te pole juba 10 aastat kasutanud
ja mida keegi teine väga vajaks.
Sina aga hoiad neist kinni, "sest äkki läheb vaja!"
Äkki läheb neid vaja!
Sul läheb neid kangesti vaja!
Aga isegi kui läheks, pole sul aimugi, kus need asjad on.
Vähemalt minu puhul on nii.
Ma lihtsalt ei leia neid üles.
Tütar aitas mul üks päev asju koristada ja küsis:
"Ega sa ju seda ära viska?"
Ütlesin, et võib küll, kuna pole seda ammu kasutanud.
Ta ütles: "Aga sul võib seda vaja minna!"
Ütlesin, et kui see nii oleks, siis ma ei teaks, kus see on.
Ta ütles: "Just, sest sa saadad mu lihtsalt uue järele."
Mul oli kord mingi laine,
mille raames ostsin igasugu asju kokku.
Igasugu salle ja parfüüme ja pitse kokku.
Ja kui ma ostan, siis ikka hulgi, sest ma ei taha, et midagi otsa saaks.
Vahel mõtlen: "Miks mul küll seda 4 tuubi on?"
ja siis tuleb meelde: "Ahjaa, see on sellest ajast, kui..."
Hääkene küll, püüan ikka oma sõnumi juurde jääda.
Jehoova Jaire on üks paljudest Jumala nimedest,
mida võib leida Vanast Testamendist.
See tähendab Jumalat, kes tuleb vaevu toime.
No tegelikult tähendab see Jumalat, kellel on rohkem kui küll.
Või ka Jumalat, kes varustab.
Või ka heldekäelist Jumalat.
Ütle: "Jumal on helde Jumal."
Efeslastele 1:7-8
"Temas on meil lunastus, pääste ja vabanemine tema vere läbi,
üleastumiste, puuduste ja möödalaskmiste andekssaamine
tema armu ja helduse rikkust mööda."
Olen nii õnnelik,
et Jumal ei anna mulle vaid natuke armu,
vaid et Tema arm on uus igal hommikul.
Igal hommikul.
Jumal ei ütle ühelgi hommikul:
"Vabandust, aga sinu armu mõõt on täis!"
Kuigi me ise käitume inimestega küll vahel selliselt, kas pole?
"Kuule, ma ei hakka jälle otsast peale!
Andestasin sulle juba möödunud nädalal,
nii et mulle aitab!"
Tänu Jumalale, et Ta ei koonerda oma andestusega.
Et Ta ei koonerda oma abiga.
Et Ta ei koonerda oma varustamisega.
Ta pole pannud me jaoks kõrvale vaid mingit väikest törtsu,
millega vaevu-vaevu toime tulla.
Ta on andnud meile enam kui küllaga
ja Ta tahab, et ka meie teeks enam kui küll.
Ta tahab, et me astuks selle lisasammu,
kus me ei tee ainult seda, mida peab, aga rohkemgi veel.
Mida rohkem ma sellest räägin, seda rõõmsamaks ma muutun.
Tõsiselt! Ma kohe tunnen, kuidas mu hing laieneb.
Oleme omadega ikka täiega metsas,
kui me elus on ruumi vaid meile endale
ja me endi probleemidele, asjadele, tahtmistele ning vajadustele.
Saa juba kord üle endast!
Lihtsalt saa üle endast ja küsi Jumalalt,
mida saaksid juba täna kellegi teise heaks teha?
Ole helde.
Loomulikult on rahaline andmine oluline,
sest maailmas on nii palju puuduses elavaid inimesi.
Ole helde ja anneta evangeeliumi levitamise heaks,
sest veel on nii palju inimesi, kes pole seda kuulnud.
Kuid ole helde ka oma lahkuse poolest.
Kui jätad restoranis jootraha, siis tee seda ikka korralikult.
See on see, millest teenindajad elavad.
Ole helde lahkuses, helde andestamises
ja helde komplimentide jagamise poolest.
Püüa leida vähem vigu.
Aina paremaks läheb!
Pisut rohkem julgustamist!
Maailm on täis inimesi, kes on iga hetk valmis alla andma.
Nad ei vaja kuulda, mis neil viga on
ja kui halvad nad on.
Selleks on ka oma aeg,
kuid kui üldse kedagi korrigeerima hakkad,
siis olgu see pakitud rohke julgustuse sisse,
sest siis on seda ka kergem vastu võtta.
Efeslaste 1:7 kõige lõpus on öeldud: "...Tema armu rikkust mööda,
millega ta meid on ülirikkalikuks teinud..."
Kui paljudele meeldib ülirikkalik? Mulle täiega meeldib!
Mulle meeldib ülevoolav.
"Millega ta meid on ülirikkalikuks teinud
kõiges tarkuses ja arukuses."
See on kahtlemata üks ilus asi olla helde.
"Oo Issand, Sa oled nii ilus!"
"Sa oled nii ilus!"
Miks me seda ütleme? Tänu kõigile neile asjadele siin.
Me ei räägi ilu all Jumala füüsilisest väljanägemisest.
Me pole Teda füüsiliselt näinud nagunii.
Kuid me räägime Tema omadustest ja iseloomust.
Sellest, kuidas Ta meiega tegeleb.
Me muretseme tänapäeval liiga palju oma välise kuvandi pärast.
"Kui palju sõpru mul Facebookis on? Kui paljud laigivad mu selfisid?"
Ma ei suuda veel ikka mõista,
kuidas on võimalik endast päev läbi pilte teha
ja jagada neid inimestega, keda sa ei tunnegi?
Keda see huvitab, mida sa sööd ja kuidas oma toitu mälud?
Peame olema ettevaatlikud, et me ei läheks sellega liiga kaasa.
Su väärtus ei sõltu sellest, kui palju Facebooki sõpru sul on.
Tead mis?
Ma kuulen ka vahel, palju me FB'i lehel sõpru on,
kuid ma ei küsi seda kunagi ise,
sest kui aus olla, mul pole vaja seda teada!
Ma pean kuulutama ikka ühtemoodi -
teen ma seda siis kahele inimesele, või 25 miljonile inimesele.
Miks?
Sest Jumal huvitub igast inimesest isiklikult.
Aamen?
Nii et, ole ettevaatlik.
Hoia end ja ole tark, et sa ei läheks liiga kaugele.
Kui ütlen sulle, et ära ole isekas,
siis ma ei räägi sellest, et sa ei peaks enda eest hoolitsema
või et sa ei võiks enda heaks midagi teha.
Sa peadki hoolitsema ka enda eest ja kulutama ka enda peale.
Sa peadki võtma aega ka enda jaoks ja tegema asju, mis sulle meeldivad
ning mida sa naudid.
Kuid see ei saa olla ainus asi, mida me teeme.
Kui me ei kanna hoolt iseenda eest, kukume kokku
ja siis meil pole enam üldse, mida teistega jagada.
Nii et, Jumal tahab, et oleksime õnnistatud,
kuid peame siiski olema valvel ka isekuse suhtes.
Kui sa ei usu,
et inimlaps sünnib siia ilma juba isekana,
siis vaata vaid,
kuidas üks laps võtab teiselt mänguasja ära.
"See on minu!"
Meiegi hüüame seda veel, lihtsalt mitte nii kõvasti enam.
Ilusad asjad on imelised ja suurepärased
ning neil on külgetõmbejõud.
Meid tõmbab ilu poole.
See puudutab me hinge.
Mulle meeldib olla kellegi seltsis,
kus tunnen, et mu hing saab puudutatud.
Kas sulle ei meeldi olla inimestega,
kelle juurest lahkudes sa tunned, et nad kui andsid sulle midagi?
Mitte ainuüksi ei võtnud ega ammutanud sinust,
imadest sust' viimsed kui mahlad,
nii et sa ei jõudnud ära oodata, millal neist lahti saada.
Sa kindlasti tunned osasid selliseidki inimesi, onju?
Ma otsustasin 10 aastat tagasi,
et ei taha enam olla ühepoolsetes suhetes.
Mulle ei paku mingit pinget veeta aega inimestega,
kes alati tahavad minult midagi,
kuid kes kunagi ei vaevu midagi vastu andma.
Suhted tuginevad andmise-saamise printsiibile.
Nii et, ma ei taha enda ümber ihnsaid, kitsarinnalisi sõpru;
inimesi, kes tõmbavad mu tühjaks
ja kellega kohtumisi ma juba kardan.
Tahan olla koos inimestega, kes puudutavad mu hinge,
kuna nad on ilusad inimesed.
Kui kuuleme mõnda ilusat lugu, näeme ilusat kunstiteost,
näeme merd või mägesid
või imeilusat maastikku,
siis ainus asi, mida suudame sel hetkel öelda, on...
Ilus!
Vahel on mõni asi nii imeline,
et sul polegi muid sõnu peale selle ühe
kirjeldamaks kõike, mis see on.
Kogesin seda tänase ülistuse osas.
Ütlesin ühele inimesele:
"See on üks parimaid ülistusi, millest olen üle pika aja osa saanud."
Ilus!
Kõik, mida me teeme, peaks olema ilus.
Miski, mis jätab endast midagi maha.
Ma ei taha, et sa lihtsalt käiksid mu konverentsidel
vaid ma tahan jätta sinusse midagi.
Tahan, et lahkuksid siit parema enesetunde ja julgustusega;
tundega, et oled midagi saanud.
Sõna "helde" tähendab: lahke, ülirikkalik, suursugune, heldekäeline,
isetu ja ülevoolav."
Vaatame 5. Moosese 15:11, mis mulle täiega meeldib.
"Sest vaeseid ei puudu maal kunagi.
Seepärast ma käsin sind ja ütlen:
Ava heldesti oma käsi oma vennale, hädalisele ja vaesele oma maal!"
Kui on aeg annetuste jaoks,
kas otsid siis rahakotist kõige väiksemat rahatähte
või lööd rahakotirauad valla
ja võtad sealt ka vargsi kõrvale pandud summa?
Meil kõigil on midagi kõrvale pandud!
Ole heldekäeline
ja ela suure südamega.
Usun, et me kõik peame olema valvel isekuse suhtes.
Kui aus olla, siis parim viis, kuidas seda teha,
on olla teadlikult nii helde kui vähegi võimalik
ja igal võimalikul moel nagu võimalik.
Ela avatud pihkude ja avatud südamega,
sest see on imeilus, kui seda teed.
Täna pakume sulle raamatut "Elades pealpool oma tundeid".
Usun, et me kõik peame seda tegema,
kuna me tunded jäävad meile sageli tee peale ette.
On erinevat sorti tundeid, millest peame rääkima.
Tundeid ei pea eirama,
kuid me ei tohi lasta neil mõjutada oma otsuseid.
Tahan julgustada sind tellima selle raamatu
ja kui sind huvitab vaimulik küpsus, siis sulle meeldib see kohe kindlasti.
Lisaks sellele veel CD "Võites ootamise mängu".
Me tunded kasvavad vahel üle pea,
kui peame ootama midagi, aga seda ei tule ega tule.
Nii et, lase Jumala Sõnal tuua võit, mida nii väga igatsed.
Aitäh olemast meiega!
Õnnistusi ja ilusat päeva sulle!
"Armas Joyce,
lugesin hiljaaegu su raamatut "Elades pealpool oma tundeid".
See on totaalselt tervendanud mu südame
ja ma olen hakanud tasapisi võitma oma emotsionaalseid reaktsioone.
Kogen igapäevast vabanemist
ja usun, et peagi täit võitu!
See on peale Piibli parim raamat, mida eales kirjutatud!"
Pakume sulle täna Joyce'i raamatut "Elades pealpool oma tundeid"
ja CD'd "Võites ootamise mängu".
Tunded võivad olla mõjusad ja tugevad,
kuid me ei pea laskma neil valitseda oma elu üle.
CD'l aga õpetab Joyce, kui oluline on talitseda oma hinge
ja hoida alal oma rahu.
Kuid tahad saada parimaks tunnete haldajaks,
siis see pakkumine on sulle.
Tellimisinfo on nähtav ekraanil
Inimesed on lehe ilmumise päevast elevil.
Telli "Igapäevaelu rõõmud" tasuta number juba täna.
Kas juba ütlesin, et see on tasuta?
Jaa, see on tasuta!
Telli meie kodulehe kaudu.
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge:Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.